Tonton Trailer Filem Musikal Komedi, ‘Yesterday’
Yesterday merupakan filem musikal komedi buat British. Filem ini dibintangi Himesh Patel, Lily James, Kate McKinnon, Ana de Armas, Lamorne Morris dan penyanyi terkenal Ed Sheeran. Mengisahkan tentang Jack Malik yang menyimpan impian untuk menjadi terkenal. Namun, walaupun rakan baiknya sejak kecil, Ellie, terus menyokongnya, impiannya sering gagal. Suatu hari, dunia berdepan satu insiden misteri kerana satu kemalangan bas. Apabila Jack sedar, dia mendapati tiada seorang pun mengenali The Beatles kecuali dirinya. Dengan bantuan Debra, ejen Amerikanya, dia mula menyanyikan lagu-lagu kumpulan itu ibarat lagunya sendiri. Ini membuatkannya mula terkenal tetapi kini dia berdepan risiko kehilangan Ellie. Filem diarahkan oleh Danny Boyle manakala skrip ditulis Richard Curtis. Yesterday akan menemui penonton tempatan pada 27 Jun ini.